**ΚΟΛΥΜΒΗΣΗ**

Οι μαθητές της Γ Δημοτικού, πραγματοποίησαν στο 3ο Τρίμηνο, στα πλαίσια του μαθήματος Φ. Αγωγής, το πρωτοποριακό πρόγραμμα εκμάθησης κολύμβησης που εκπονεί το Υπουργείο Παιδείας σε συνεργασία με την Γενική Γραμματεία Αθλητισμού**.**

Σκοπός της διδασκαλίας της κολύμβησης είναι η απόκτηση κολυμβητικής παιδείας/επάρκειας και ειδικότερα:

* η απόκτηση βιωματικής γνώσης των βασικών κανόνων ασφαλείας και υγιεινής.
* ο χειρισμός έκτακτων καταστάσεων γύρω και μέσα στο υδάτινο περιβάλλον.
* η αποφυγή του πνιγμού.
* η ανάπτυξη της αυτοπεποίθησης μέσα στο νερό.
* η εξάσκηση των βασικών κολυμβητικών δεξιοτήτων.
* η εξοικείωση των παιδιών με το υδάτινο στοιχείο μέσα από το παιχνίδι και την ψυχαγωγία.
* η ανάπτυξη της συνεργασίας και της κοινωνικότητας, συμβάλλοντας έτσι στην ολοκλήρωση της προσωπικότητας των μαθητών.

Οι μαθητές που συμμετείχαν στο πρόγραμμα διδασκαλίας της κολύμβησης βελτίωσαν σημαντικά το επίπεδο γνώσης τους για την κολύμβηση, καθώς επίσης και τη στάση τους προς το συγκεκριμένο μάθημα. Η εσωτερική παρακίνηση των μαθητών ήταν υψηλή από την αρχή του προγράμματος και παρέμεινε υψηλή ακόμη και μετά το τέλος αυτού, ενώ εξαιρετικά θετικές ήταν οι στάσεις των γονέων και των εκπαιδευτικών απέναντι στο πρόγραμμα.